fi id fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi eo cs fi fi fi fi fi cs fi fi fi fi fi fi fi fi fi fi fi de fi fi fi fi fi cs fi fi fi fi fi fi fi fi fi fi en fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi es fi
Sisätyövaihe totta vie on hidasta näpertämistä. Tässä listattuna viime aikoina tehtyä: putkien saumojen ja seinien vierustojen tiivistykset massalla, Huntonin levyeristeiden askartelu erkkerin kohdalle, johon ei puhallusvillaa saa laitettua. Ilmanvaihtoputkitusten laitot, piippujen pellitykset ja piipunhatut paikoilleen, neljä kappaletta ilmanvaihtokanavien läpivientejä katolle. Teippausta ja vielä lisää teippausta, kaikki ikkunat ja ovet on nyt teipattu tiiviiksi. Rinnalla on tehty ulkona viemäröinnit ja imeytyskenttä valmiiksi. Takkatulen äärelle ollaan päästy, kun takkaa on koepoltettu parin viikon ajan. Sen voikin piakkoin rapata.
Loput laatat kylppäriin ja tekniseen tilaan. Ihmeellistä, kun ostoslistalla on ollut jo lopullista pintaa, eikä vain piiloon jääviä tarvikkeita. Ihan ei vielä päästä lattioita laatoittamaan mutta onpahan laatat valmiina. Teknisen tilan lattia tosin on maalämpöpumpun kohdalta laatoitettu, jotta saadaan kohta taloon lämmöt päälle. Vedeneristyksiä voisi kyllä jo alkaa laittamaan kylpyhuoneen seiniin, eli niitä pääsee jo piankin laatoittamaan.
Laatta Leevistä Jyväskylästä löytyivät nämäkin ihanat lattialaatat ja Majakiven jokikivet. Meillä oli eteiseen jo edulliset laatat hankittuna, mutta aloimme miettiä, että sittenkin pinnaltaan karheampi laatta on varmempi valinta. Jottei varmasti ole liukas lumisillakaan kengillä. Laatta Leevissä ihastuimme beigesävyiseen kivimäiseen Pietra Vals Sabbia 60x60 laattaan ja samalta valmistajalta on 10x10 kokoiset laatat tekniseen tilaan harmaana. Mattavalkoiset seinälaatat ja jokikivet kylppärin koristeeksi hankittiin nekin samalla kertaa.
Seuraavaksi jatkuu yläpohjan ilmansulkupaperien laitto ja rimoitus sekä väliseinien teko. Kylpytilojen laipion alaslasku odottaa vuoroaan sekin.
at marraskuuta 26, 2018 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: hirsitalo, jokikivet, laatat, laatoitukset, Laatta Leevi, omakotitalo, sisätyöt
Koneellisen ilmanvaihdon putkistoja on jo tovi laitettu paikoilleen. Ilmanvaihtoputkissa vaihtoehtoina on metalliset tai muoviset putket. Metallisissa työläin vaihe on putkien eristäminen ja helpottaaksemme tätä työvaihetta valitsimme Haapajärvellä toimivan BetterPipen tuotteet, joissa ilmastointikanavien eristys on tehty valmiiksi. Tehdasasenteiset lämpö- ja kondenssieristeiset putket jättävätkin monta työvaihetta pois ja putkien asentaminen on paljon nopeampaa. BetterPipe toimittaa tuotteet suoraan tehtaalta työmaalle. Täydensimme pari kertaa tilaustamme ja lisäosat toimitettiin työmaalle todella nopeasti!
Pyytäessämme tarjousta putkista, saimme tarjouksen mukana 3D-mallinnuksen ilmanvaihtokanavista. Tarjouksen pohjaksi tarvitaan suunnitelma kanavistosta. Suunnitelmassa näkyvät putkien reitit, koot ja venttiilien paikat. Meillä niinsanotut runkolinjat ovat 200-putkea ja haarat pääosin 125-putkea. Tarjouksen mukana tulevasta 3D-mallista on helppo hahmottaa, miten asennus on ajateltu. BetterPipen sivuilta löytyy malli millainen tämä mallinnus on.
Kuvassa on osista rakennettu T-haara päätytulpalla ja läpivientiosa. Läpivientiosa on noin 20 senttiä kanavaa ja tästä puolet on eristetty. Osa viedään ilmasulkupaperin läpi ja ilmasulkupaperin toiselle puolelle liimataan uretaanilla parin sentin eristekiekko ja varmistaan liitos nylonruuveilla. Näin eriste jatkuu ilmasulun läpi. Kanavat ja kanavaosat liitetään toisiinsa kuten normaalit metalliset, mutta liitokset varmistetaan popniittien sijaan vain uretaanilla ja saumat teipataan. Liitoksesta tulee niittiliitosta vahvempi ja kanaviin ei tule reikiä. Lisäksi liitos on helppo purkaa mattoveitsellä, jos joku asennusvirhe sattuu tulemaan.
Kolmen metrin putkista katkaistaan puukkosahalla sopivia pätkiä ja liitetään osilla yhteen.
Tässä näkyy teknisen tilan putkiviidakkoa. Ilmansulkupaperin on laitettu kattoon teknisen tilan kohdalla. Väliseinien teko aloitetaan teknisen tilan seinien rakentamisella ja sen myötä päästään toivottavasti piakkoin kytkemään lämmitys taloon.
BetterPipen putkia ja osia saa kahdella eri eristevahvuudella, 30 millimetrin ja 50 millimetrin eristevahvuudella. Koska BetterPipen eriste on uretaania alumiinipinnalla, eristys vastaa kondessieristettyä 50 millimetrin ja 100 millimetrin villaa. Uretaanieristeellä on asennuksessa myös mukavana puolena se, että putket on helppo sitoa reikävanteilla tukevasti rakenteisiin. Suurin etu on kuitenkin se, että kanaviston rakentamisen ja asennuksen jälkeen ei enää tarvita eristää erikseen. Työ on suhteellisen siistiä ja onnistuu pienellä vaivalla myös yhdeltä henkilöltä.
Pari sanaa tässä myös saunan ilmanvaihdosta. Koneellisen ilmanvaihdon ja puukiukaan kanssa ilmanvaihto voi olla haastellinen toteuttaa, tästä ei hirveästi ohjeistusta löydy vaikka näitä rakennetaan. Saunamme ilmanvaihto toteutetaan siten, että pääasiallinen koneellinen poistoilmaventtiili on saunan lauteiden alla. Tämä on toteutettu niin sanotulla saunakanavalla, mikä saatiin BetterPipen kautta samalla tilauksella. Lauteiden yllä on kuivatuskäyttöä varten oleva poistoventtiili. Raitisilma tuodaan kiukaan ylle ja kiukaan vierellä on suoraan ulkoa terassin alta johdettu korvausilmaputki puukiukaalle. Tuo putki on käytännössä 110-viemäriputkea ja saunan puolelle se tuodaan HST putkena. Tuohon on tarkoitus etsiä joku sopiva käsikäyttöinen venttiili jonka voi sulkea ja avata tarpeen mukaan.
at marraskuuta 06, 2018 3 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: BetterPipe, ilmanvaihtokanava, koneellinen ilmanvaihto, saunan ilmanvaihto
Uudemmat tekstit Vanhemmat tekstit Etusivu
Pitkälti itse rakentamamme hirsikoti Järvi-Suomen maisemissa. Blogissa omakotitaloasumisen aiheita, puutarhajuttuja, kotoilua ja erilaisia diy-projekteja.
antura betonimuottiperustus följari hirsitalo keittiö lamellihirsi LVI-suunnitelma omakotitalo perustukset perustus pohjapiirrustus rakennuslupa sadevesijärjestelmä salaojajärjestelmä sauna sokkeli takka terassi valu vesikaivo
►  elokuuta 2022 (2)
►  toukokuuta 2022 (2)
►  huhtikuuta 2022 (1)
►  maaliskuuta 2022 (2)
►  helmikuuta 2022 (1)
►  joulukuuta 2021 (2)
►  marraskuuta 2021 (2)
►  lokakuuta 2021 (2)
►  syyskuuta 2021 (3)
►  elokuuta 2021 (1)
►  heinäkuuta 2021 (1)
►  kesäkuuta 2021 (1)
►  toukokuuta 2021 (1)
►  huhtikuuta 2021 (2)
►  maaliskuuta 2021 (1)
►  tammikuuta 2021 (5)
►  joulukuuta 2020 (2)
►  marraskuuta 2020 (2)
►  lokakuuta 2020 (1)
►  syyskuuta 2020 (1)
►  maaliskuuta 2020 (1)
►  joulukuuta 2019 (1)
►  marraskuuta 2019 (3)
►  syyskuuta 2019 (1)
►  elokuuta 2019 (1)
►  kesäkuuta 2019 (1)
►  toukokuuta 2019 (1)
►  huhtikuuta 2019 (1)
►  maaliskuuta 2019 (2)
►  helmikuuta 2019 (1)
►  tammikuuta 2019 (2)
►  joulukuuta 2018 (1)
▼  marraskuuta 2018 (2)
Sisätyövaihetta ja lisää laattoja
►  lokakuuta 2018 (2)
►  syyskuuta 2018 (3)
►  elokuuta 2018 (2)
►  heinäkuuta 2018 (2)
►  kesäkuuta 2018 (2)
►  toukokuuta 2018 (2)
►  huhtikuuta 2018 (4)
►  maaliskuuta 2018 (7)
►  helmikuuta 2018 (7)
►  tammikuuta 2018 (8)
►  joulukuuta 2017 (6)
►  marraskuuta 2017 (6)
►  lokakuuta 2017 (8)
►  syyskuuta 2017 (5)
►  elokuuta 2017 (6)
►  heinäkuuta 2017 (2)
►  kesäkuuta 2017 (2)
►  toukokuuta 2017 (1)
►  huhtikuuta 2017 (5)
Copyright 2022 ⓒ Hirsiä Aurinkokalliolla. Vintage-frame: freepic.com. Teema: Yksinkertainen. Sisällön tarjoaa Blogger.